Warholm møtte helten: – Sykt at han vant 122 ganger på rad
– Dette var skikkelig gøy, og noe jeg har sett frem til. Jeg har forsøkt å få til dette møtet for å øse litt kunnskapen til Moses, sier en fornøyd Warholm til VG. Han fikk en halvtimes tid alene med den amerikanske stjernen på Thon Hotel Opera i går ettermiddag. Moses er en av tidenes mest dominerende friidrettsutøvere. Han vant alt som var i 400 meter hekk, og var ubeseiret på distansen fra 1977 til 1987 – ni år, ni måneder og ni dager for å være nøyaktig. I den perioden satte han også flere verdensrekorder på distansen. Warholm har studert Moses mye på video, og satte pris på å få hilse på mannen som er æresgjest på Bislett Games i år. – Karsten liker nok å studere meg fordi jeg løp annerledes enn alle andre. Han tenker på hvordan han kan gjøre det likt, og hvordan han kan bli mer effektiv, sier Moses til VG. – Dette er det andre året han virkelig satser på hekk, og det vil ta to år til før han er på sitt beste. Da slipper han å tenke, da er det bare å løpe. Det tar tid og det trengs erfaring, legger Moses til etter møtet med Warholm.Warholm-trener Leif Olav Alnes var også med på stjernemøtet, og den erfarne treneren skal ha sin del av æren for 21-åringens utvikling. – Karsten har en god trener, bra mentalitet og gode tider. Jeg mener det handler om erfaring. Han kommer til å treffe hekker, komme for nær dem og andre mer eller mindre morsomme ting. Han må håndtere alle de tingene automatisk, mener Moses. Selv gikk det meste på skinner for Moses. Han vant 122 løp på rad, på toppnivå. Det er en utrolig bragd, og for Warholm som slo igjennom på distansen i fjor er det en fjern tanke. – Det er jo helt sykt at han vant 122 ganger på rad. Det er ingen som takker nei til å vinne, men å klare det på et så høyt nivå. Det er legendarisk, sier Warholm. Warholm knuste sin norske rekord på 400 meter Ett av løpene Moses vant i perioden var på Bislett i 1979. Tiden er fortsatt stevnerekord, men kanskje den står i fare nå. – 47,67 – husker du den tiden? – Ja, det gjør jeg faktisk. Det var et godt løp på Bislett, og jeg tror det var første gangen jeg løp her, i 1979. Man vet aldri om den rekorden kan bli slått nå, men jeg tror det er en solid rekord på den banen, sier Moses som hadde sin aller beste tid på 47,02. Den tiden er det bare Kevin Young som har slått – i Barcelona i 1992.– Det som er spesielt er jo at Edwin Moses fikk det til å se så lett ut. Det betyr jo at det er gjort på en rasjonell måte, og det er forbilledlig. Det er umulig å kopiere ham, men han kan inspirere til måter jeg og treneren min kan løse dette på både økonomisk og effektivt, sier Warholm. – Kan du drømme om tidene hans? – Ja, jeg kan i alle fall drømme om det jeg vil. Det er det som er fint med drømmer. Men det er et helt sykt nivå. De tidene han gjorde hadde vært helt unike i dag også. Jeg tror nok at tider under 48 på lang sikt er mulig, men det krever en del, sier Warholm. – Hva kan publikum forvente av deg på torsdag? – De kan i alle fall forvente at jeg er blid! Jeg skal være offensiv, og ikke holde igjen noe, men hva det blir til er usikkert. Det er det første hekkeløpet mitt i år.Torsdag kveld møter han hele verdenseliten på distansen, og det blir hans første løp på 400 meter hekk i år. Persen på 48,49 er svakest av de som starter, men 21-åringen klinket til med norsk rekord og 44,87 på 400 meter i Florø sist helg. Nå blir han en av hovedattraksjonene på Bislett. – Du har ikke dempet forventningene med formen din? – Nei ... Den kom litt brått på meg også, men det er fint å se hva man har innabords. Det er en god selvtillitsboost å ha med seg. Det er fortsatt ti hekker som skal passeres på torsdag, og ti mulige feil. – Hva vil en topp fem-, eller topp tre-plassering bety for deg? – Det vil bety at det vil har holdt på med har fungert bra. Det hadde vært ekstremt kjekt, og veldig inspirerende. Akkurat som møtet med Moses.• Bronse i lag.-EM i Tallin på 400 meter. VM-gull i åttekamp for ungdom i 2013. Personlig rekord: 48,49.• Olympisk mester i Rio, og har fire VM-gull (to individuelle). Personlig rekord: 47,24.• Tok sølv på distansen i Rio. Personlig rekord: 47,78.• Tok VM-gull i Beijing i 2015. Personlig rekord 47,79.• Vant øvelsen på Bislett i fjor, og tok bronse i OL i Rio, og EM-gull i 2016. Personlig rekord: 47,92.• Vant semifinaleheatet til Warholm i OL, og endte på fjerdeplass i finalen. Personlig rekord: 47,97.• Ble numer seks i Rio, og tok EM-sølv i 2014. Personlig rekord: 48,40.• EM-gull, og EM-bronse i 2016. Personlig rekord 48,45.
Karsten Warholm (21) lot seg inspirere av møtet med legenden Edwin Moses (61) to dager før han skal møte verdenseliten i 400 meter hekk på Bislett. med legenden Edwin Moses (61) to dager før han skal møte verdenseliten i 400 meter hekk på Bislett.